Silenci a Burjassot, després d’un cap de setmana tràgic per a la lluita contra la violència masclista
2025-07-24

Hui, dilluns 15 de juliol de 2024, bona part de corporació municipal de Burjassot, encapçalada per l’alcalde, Rafa García, així com treballadors i treballadores de la plantilla municipal, s’ha concentrat a les portes de l’Ajuntament per a condemnar, amb un minut de silenci, la tràgica escalada de violència de gènere esdevinguda durant el cap de setmana.

Un cap de setmana negre en la lluita contra la violència masclista que s’ha saldat amb l’assassinat de cinc dones en diferents punts de la geografia espanyola, dos a Barcelona, una a València, una a Madrid i una altra a Alacant.